
    Ahoj! Moje meno je Dominik Savio.


    


    Keď som bol malý, veľmi som túžil po tom, aby som sa stal kňazom. Napriek tejto silnej túžbe sa mi to nepodarilo. Boh mi dal 15 rokov života. Svoj čas na zemi som sa snažil využiť, ako som najlepšie vedel. Plnil som si svedomito svoje povinnosti. Učil sa, pomáhal druhým spolužiakom, pomáhal rodičom. Mal som malú skupinu priateľov, s ktorými sme sa dohodli, že budeme verne nasledovať Ježiša a jeho mamu Pannu Máriu. Vlastne som žil taký, dá sa povedať, celkom obyčajný život chlapca v meste Turín v Taliansku, kam som prišiel z malej obce z vidieka. V týchto každodenných zodpovednostiach som sa chcel stať svätým a dostať sa do neba. A podarilo sa mi to.


    


    Naozaj nie som niekým výnimočným. Svätosť je pre každého. Pre chlapcov a dievčatá, ktorí sú okolo teba, ktorých denne stretávaš v škole a na krúžkoch. A, samozrejme, je aj pre teba.


    Už teraz si vieš vyberať, aký život chceš viesť. Túžiš po Bohu a po nebi? Túžiš nasledovať Ježiša a zažívať jeho lásku?


    


    Chcem ti pomôcť objaviť ďalších sedem mladých mužov a žien, ktorí žili život s Bohom naplno. Môžu byť vzorom každému. Možno sa spoznáš aj ty v niektorých situáciách, ktoré zažili. Nech sú ti ich životy na povzbudenie v neochvejnom nasledovaní Ježiša, tvojho Boha a Vykupiteľa. Predstavím ti stručne ich život. Niektorí čelili chorobám, nástrahám hriechu alebo rôznym nebezpečenstvám, ktoré prináša život. Chceli prejaviť odvahu, trpezlivosť a neochvejnú vieru. Po prečítaní ich životného príbehu si môžeš v tichom zamyslení odpovedať na otázky, ktoré sme pre teba pripravili.


    Nie iba povrchne, ale zodpovedne, už nie iba ako malé dieťa, ale ako mladý človek. Neboj sa, Ježiš je s tebou a pomôže ti stať sa svätým v okolnostiach tvojho života.

    Mária Goretti

    



    ★1890 ✝1902

  


  
    dievča, ktoré si zvolilo nebo

  


  
    BLAHOREČENIE:


    27. 4. 1947 (pápež Pius XII.)


    SVÄTOREČENIE:


    24. 6. 1950 (pápež Pius XII.)


    LITURGICKÁ


    SPOMIENKA: 6. júla

Teraz ti predstavím Máriu.

Napriek tomu, že nevedela čítať

ani písať a mala iba jedenásť rokov, prejavovala svoju vieru v Boha

trpezlivosťou v ťažkom živote,

plnom práce o domácnosť

a súrodencov, a starostlivosťou

o čistotu svojho srdca.






Na prahu

močiarov



Predstavte si život, kde slnko páli, práca je nekonečná a malária číha v močariskách ako zlý duch. Taký, z väčšej časti, bol život malej Márie Terézie Goretti. Narodila sa 16. októbra 1890 v Corinalde v Taliansku, no jej rodina neustále putovala za prácou. Boli mezzadri – nájomní poľnohospodári, ktorí obrábali cudziu pôdu a ledva prežívali.

Keď mala Mária deväť rokov, rodina sa konečne usadila v drsnej, močaristej oblasti južne od Ríma, zvanej La Ferriere. Ich nádej na lepší život sa však rýchlo premenila na tragédiu. V roku 1900, dvanásť dní po tom, čo ho zasiahla zákerná malária, otec Luigi zomrel.

Zrazu bola mama Assunta sama, s piatimi deťmi a obrovskými dlhmi. Aby vôbec prežili, musela sa spojiť s inou rodinou, Serenelliovcami – otcom Giovannim a jeho osemnásťročným synom Alessandrom. Takto dve rôzne rodiny, Gorettiovci a Serenelliovci, bývali odvtedy v jednej rozdelenej sedliackej usadlosti.

Dominantnú úlohu v domácnosti prebrala Mária. Mala len deväť! Kým mama drela na poli, Mária sa starala o súrodencov, varila, upratovala a prala, chodila predávať vajcia do neďalekého mesta, pripravovala jedlo pre farmárov alebo opravovala oblečenie. Nebol to život plný hier, ale svedomitej práce. Mária sa neprestala usmievať a jej poslušnosť a pracovitosť boli pre mamu jedinou útechou. Hoci nemala čas chodiť do školy, jej duša sa učila tú najdôležitejšiu lekciu: vernosti a láske k Bohu v každodenných povinnostiach. Spolužiaci a susedia ju nazývali „malý anjel“ domácnosti.



Hrdinský boj o Eucharistiu



Máriina duša bola nasmerovaná na jednu vec: Ježiš v Eucharistii. Verila, že ak má nájsť silu v takom ťažkom živote, potrebuje, aby v nej prebýval Kristus. Od svojho kňaza sa dozvedela, že hoci má len desať rokov, môže prijať prvé sväté prijímanie, ak bude riadne pripravená. A tu sa začal Máriin osobný hrdinský boj.

Stáli pred ňou obrovské prekážky. Každý deň musela pracovať od svitu do mrku. Kedy sa mala učiť? Bola negramotná a vtedajšie pravidlá vyžadovali, aby ovládala celý katechizmus naspamäť. Navyše treli takú biedu, že nemali ani poriadne oblečenie, nieto ešte biele šaty na prvé sväté prijímanie.

Mária však nedovolila, aby jej chudoba a únava zabránili stretnúť sa s Ježišom. Každú voľnú chvíľu, ktorú jej mama a kňaz poskytli, využila na to, aby sa učila a pripravovala. Susedia sa zložili a darovali jej látku. Mária sa učila a opakovala si katechizmus.




Tieň v jednom dome









Triumf „Nie“











Posledné slovo a zázrak ľalií

